**ஐக்கிய நாடுகள் அமைப்பிற்கான அமெரிக்க ஐக்கிய இராச்சியத்தின் நிரந்தரப் பிரதிநிதி அதிமேதகு தூதர் சமந்தா பவர் அவர்களுடன் நடாத்திய கலந்துரையாடலைத் தொடர்ந்து வெளிநாட்டு அலுவல்கள் அமைச்சர் மாண்புமிகு மங்கள சமரவீர அவர்களினால் ஊடகங்களுக்கு வழங்கப்பட்ட குறிப்புரை**

**வெளிநாட்டு அலுவல்கள் அமைச்சு: 2015 நவம்பர் 21ஆந் திகதி**

அம்மணிகளே! கனவான்களே! உங்கள் அனைவருக்கும் எனது மாலை வணக்கம்.

இன்று இந்த வரலாற்று ரீதியான குடியரசுக் கட்டடத்திற்கு தூதுவர் சமந்தா பவர் அவர்களை வரவேற்பது எனக்கு வழங்கப்பட்ட ஓர் கௌரவமும் சிறப்புரிமையுமாகும்.

தூதுவர் பவர் அவர்கள் ஓர் ஆண்டுக்கால இடைவெளியில் இலங்கைக்கு வருகை புரிந்த சனாதிபதி ஒபாமா அவர்களின் மந்திரி சபையின் இரண்டாவது உறுப்பினராவார் என்பது நீங்கள் அனைவரும் அறிந்த ஓர் விடயமாகும்.

இது தற்போது எமது இரண்டு நாடுகளுக்குமிடையே நிலவுகின்ற அதிசிறந்த மட்டத்திலான தொடர்புகளைக் குறித்துக் காட்டுகின்றது என்பதே எனது நம்பிக்கையாகும்.

மைத்திரிபால சிறிசேன நிருவாகத்தின் வெளிநாட்டு அலுவல்கள் அமைச்சராக சத்தியப்பிரமாணம் எடுத்தவுடன் நான் பெப்ருவரியில் முதற்தடவையாக தூதுவர் பவர் அவர்களை நியூயோர்க்கில் சந்தித்தேன். அதன் பின்னர் பலமான இலங்கை - அமெரிக்க ஐக்கிய இராச்சியத்தின் பங்காளித்துவத்திற்கான அத்திபாரமொன்றை இடுவதில் மிக நீண்ட அளவில் முன்னேறியுள்ளோம்.

தூதுவர் பவர் அவர்கள் இலங்கையின் சிறந்த நண்பராகவிருந்துள்ளதுடன் தொடர்ந்தும் அவ்வாறே திகழ்கின்றார். மிகவும் கஷ்டமான காலப்பகுதிகளில் கூட அவர் எப்போதும் இந்நாட்டு மக்கள் மீது விசுவாசத்தையும், நம்பிக்கையையும் வைத்திருந்தாரென்பதுடன், அவர் எமது நாட்டின் மறைமுகமாகவுள்ள சக்திகளிலும் நம்பிக்கையுடையவராகவிருக்கின்றார்.

எமது சமூகத்தின் அதிசிறந்த சனநாயக பாரம்பரியங்களைக் கடைப்பிடிக்கின்றதும் உண்மையானதும் நல்லிணக்கம் கொண்டதும் வளவாய்ப்புள்ளதுமான பல்லின, பல்கலாசார, பல்சமய மற்றும் பன்மொழியியல் தன்மையையும் கடைப் பிடிக்கின்றதுமாக எமது நாட்டை உருவாக்குவதற்காக சனவரி 8ஆந் திகதியன்று ஆரம்பித்துள்ள பயணத்தில் நாம் முன்னேறிச் சென்றுகொண்டிருக்கும் போது அவர் இங்கு சமூகமளித்துள்ளமையானது எமக்கு ஊக்கமளிக்கின்ற ஓர் மூலமாக விளங்குகின்றது.

இன்று இலங்கையானது புவியியல் அமைவிடமாகவிருக்கும் நிலைமைக்காக மட்டுமன்றி எமது நாட்டின் மக்களினால் முன் இட்டுச் செல்லப்பட்டுள்ள மாற்றங்கள் காரணமாகவும் உலக சமூகத்தினால் கணக்கிற்கு எடுத்துக் கொள்ளப்பட்டுள்ளது.

எமது சந்திப்பில் நாம் இந்த மாற்றங்களின் நியதிகளினால் மட்டுமன்றி சமாதானத்தினாலும் சனநாயக இலாபப்பங்கினாலும் எமது நாட்டின் மக்கள் நன்மை பெறுவதை உறுதிப்படுத்துவதன் பொருட்டு ஒன்றிணைந்து பணியாற்றுவது பற்றியும் கலந்துரையாடியுள்ளோம். அத்துடன் இருதரப்பு வியாபாரத்தையும் முதலீட்டையும் அதிகாரிப்பதையும் உள்ளடக்கி எமது பங்காளித்துவத்தைப் பலப்படுத்துவதற்கான வழிவகை பற்றியும் கலந்துரையாடியுள்ளோம்.

இது நாட்டினமொன்றாக எமக்காக நாமே தெரிவுசெய்துள்ள ஓர் சவால் விடுக்கின்ற மார்க்கமாகவுள்ளது. நாம் நீண்ட தூரத்தைப் பயணிக்க வேண்டியிருக்கின்றதுடன் இலாபங்கள் கட்டி எழுப்பப்படுவதையும் எமது மக்களின் கனவுகள் உண்மை வாழ்க்கையில் நிறைவேற்றப்படுவதையும் அத்துடன் கடந்தகாலம் பற்றிய பயங்களின் காரணமாக இன்னும் தடுத்து வைக்கப்படாமல் எமது எதிர் காலமானது கடந்த காலத்தின் பயங்களினாலும், தப்பெண்ணங்களினாலும் தடைசெய்யப்படாமல் எமது நம்பிக்கைகள், அபிலாசைகளினால் இன்று எமது எதிர்காலத்தை நாம் நிருணயித்து உருவாக்கப்படுவதை உறுதிப்படுத்திக் கொள்ளல் வேண்டும்.

இந்த விஜயத்தை மேற்கொண்டமைக்காக தூதுவர் பவர் அவர்களுக்கு நான் நன்றியுடையவனாக இருக்கின்றேன். அமெரிக்க ஐக்கிய இராச்சியத்திற்கும் இலங்கைக்கும் இடையிலான தொடர்புகளை மேலும் அதிகரிப்பதன் பொருட்டு அவருடன் ஈடுபாட்டுடனும் நெருக்கமாகவும் பணியாற்ற விரும்புகின்றேன். தூதுவர் பவர் அவர்களுக்கும் அவருடைய குழுவினருக்கும் இலங்கை விஜயமானது மிகவும் மகிழ்ச்சிகரமானதாக இருக்க வேண்டுமென நான் வாழ்த்துகிறேன்.

உங்களுக்கு மிகவும் நன்றி.

வெளிநாட்டு அலுவல்கள் அமைச்சு

கொழும்பு

2015 நவம்பர் 21ஆந் திகதி